Priorităţile bugetare propuse de eurodeputatul Victor Negrescu, aprobate
Articole de la același autor
25 Ianuarie 2024
28 Februarie 2024
Se strâng semnături pentru revizuirea Constituţiei. Vezi ce se dorește
03 Februarie 2024
19 Februarie 2024
29 Ianuarie 2024
Ce a prezis Phil, cel mai celebru 'meteorolog' american
02 Februarie 2024
Prioritățile bugetare ale Parlamentului European, propuse de negociatorul-șef al legislativului european privind bugetul UE de anul viitor, europarlamentarul Victor Negrescu, au fost aprobate cu o largă majoritate de Comisia pentru bugete a forului european, potrivit unui comunicat remis, marți, presei.
"Negocierile privind bugetul UE nu au fost ușoare întrucât s-au desfășurat într-un climat electoral marcat de dispute privind bugetele statelor membre. În ciuda acestor dificultăți, am reușit să aprobăm prioritățile Parlamentului European privind bugetul UE cu o largă majoritate, ceea ce arată coerența raportului, dar mai ales faptul că am reușit să transpunem în document prioritățile actuale ale cetățenilor", a transmis Victor Negrescu, care este și unul din chestorii PE.
Printre elementele noi incluse sunt solicitarea de fonduri suplimentare pentru aderarea completă a României la spaţiul Schengen, accesul la tratamente medicale performante în toată Europa, sprijinirea agriculturii şi a mediului rural, prevenirea efectelor calamităţilor naturale (secete sau inundaţii), facilitarea repatrierii diasporei prin înlesnirea transferului drepturilor sociale şi crearea unui fond european pentru educaţie.
Un element semnificativ a fost includerea dimensiunii sociale drept criteriu pentru alocarea fondurilor, ceea ce poate conduce la creşterea alocărilor pentru România.
"De altfel, am ajuns la un acord privind păstrarea anvelopei bugetare alocate țării noastre, posibilitatea de a distribui sumele neutilizate către țări precum România care au un nivel ridicat de absorbție a fondurilor sau suplimentarea resurselor alocate pentru infrastructură către țările aflate în proximitatea războiului, incluzând aici atât România, cât și Republica Moldova", a mai notat Victor Negrescu.
Raportul elaborat de Victor Negrescu a fost aprobat cu 28 voturi pentru din 32 înregistrate. Priorităţile aprobate de BUDG vor fi supuse votului în sesiunea plenară a PE din această lună.
Finalizarea acestei faze importante a procesului bugetar european va permite Parlamentului European să intre în negocierile cu reprezentanții Comisiei Europene și ai Consiliului privind bugetul UE de anul viitor. Negocierile urmează să fie conduse de europarlamentarul Victor Negrescu.
Comentează știrea
Nu există comentarii introduse pentru acest articol!
Articole pe aceeași temă
Vineri, 25 Noiembrie 2022
Luni, 31 Octombrie 2022
Sumele negociate de Nicu Ștefănuță legate de bugetul UE au fost votate în plenul Parlamentului European
Joi, 20 Octombrie 2022
Luni, 29 August 2022